

**Disgrifiad Swydd:** **Swyddi Gwasanaethau Proffesiynol**

|  |  |
| --- | --- |
| **Coleg/Ysgol:** | Ystadau a Rheoli Cyfleusterau |
| **Teitl y Swydd:** | Cynorthwy-ydd Chwaraeon 0.8 CALl |
| **Adran/Pwnc:** | Yr Adran Chwaraeon |
| **Cyflog:** | £21,543 y flwyddyn pro rata |
| **Oriau gwaith:** | 28 awr pro rata |
| **Contract:** | Cyfnod penodol |
| **Lleoliad:** | Parc Chwaraeon Bae Abertawe a Chanolfan Chwaraeon y Bae |

|  |  |
| --- | --- |
| **Cyflwyniad** | Er mwyn cyflawni ei huchelgais cynaliadwy o fod ymysg y 30 o brifysgolion gorau, mae angen gweithlu gwasanaethau proffesiynol ar Brifysgol Abertawe â’r sgiliau amrywiol i sicrhau y gall gyflawni rhagoriaeth drwy systemau a phrosesau effeithlon ac effeithiol sy'n manteisio ar ddatblygiadau technolegol. |
| **Gwybodaeth gefndirol** | Uchelgais Prifysgol Abertawe yw creu amgylchedd aml-gamp sy'n arwain y sector drwy ei chyfleusterau ym Mharc Chwaraeon Bae Abertawe ac ar Gampws y Bae, ar gyfer athletwyr perfformiad uchel ac elît, staff a myfyrwyr y Brifysgol, a'r gymuned leol a chenedlaethol.  Gan adrodd wrth y timau Rheolwyr ar Ddyletswydd ac Uwch-gynorthwywyr Chwaraeon, bydd yr ymgeiswyr llwyddiannus yn gyfrifol am gyflawni tasgau o ddydd i ddydd gweithrediadau yng nghyfleusterau'r Ganolfan Chwaraeon a'r Pafiliwn ym Mharc Chwaraeon Bae Abertawe, gan sicrhau y bodlonir y safonau uchaf o ofal cwsmeriaid, iechyd a diogelwch a golwg a gwasanaethau’r cyfleuster. |
| **Prif Ddiben y Swydd** | 1. Cynorthwyo wrth ddatblygu a chynnal effeithiolrwydd gweithredol dyddiol y cyfleuster a pharatoi cyfleusterau chwaraeon i’w defnyddio. 2. Cynnig y safon uchaf o gyflwyno gwasanaethau i gwsmeriaid, iechyd a diogelwch, glendid a glanweithdra i fyfyrwyr, staff, athletwyr, aelodau cysylltiedig ac ymwelwyr ar bob adeg. 3. Addysgu a hyrwyddo ymarfer corff diogel ac effeithiol gan gynnwys sesiynau sefydlu, rhagnodi a rhaglennu. 4. Cynllunio a darparu ystod o asesiadau ffitrwydd, gwiriadau iechyd a rhaglennu ymarfer corff a rhaglenni chwaraeon cysylltiedig. 5. Cynllunio/addysgu dosbarthiadau rydych yn gymwysedig ar eu cyfer a chynllunio a chyflwyno rhaglenni hyfforddiant i unigolion a grwpiau ar gyfer nodau byrdymor a hirdymor. 6. Cynnal Datblygiad Proffesiynol Parhaus. 7. Cynorthwyo wrth reoli’r holl gyfleusterau a’u rheoli i sicrhau eu bod yn lân, yn daclus ac yn dderbyniol a bod yr holl gyfarpar yn cael ei fonitro i sicrhau ei fod mewn cyflwr da ac yn cael ei atgyweirio a’i gadw a’i gynnal yn ôl yr angen. 8. Cynorthwyo’r tîm rheoli wrth sicrhau bod y cyfleuster yn cydymffurfio’n llawn â gofynion cyfreithiol a statudol cyfresol a chodau ymarfer eraill, e.e. Materion Iechyd a Diogelwch. 9. Cynorthwyo wrth ddiogelu’r safle a’r ardaloedd cysylltiedig. 10. Ymdrin ag arian ar ddiwedd y dydd a chynnal rhestrau eiddo sy’n gysylltiedig â gwerthu nwyddau. 11. Cynorthwyo wrth reoli a chefnogi myfyrwyr ar brofiad gwaith. 12. Cydweithio ag amrywiaeth o ddefnyddwyr, o aelodau ymarfer corff iach i athletwyr o’r safon uchaf o glybiau chwaraeon y brifysgol, sefydliadau chwaraeon cymunedol a hyfforddwyr. 13. Cynnal cronfeydd data i aelodau, gan gynnwys defnyddio systemau rheoli hamdden. 14. Cyfrannu at fentrau’r Adran Chwaraeon a Hamdden Gorfforol. |
| **Dyletswyddau Cyffredinol** | 1. Cyfrannu'n llawn at bolisïau Galluogi Perfformiad ac Iaith Gymraeg y Brifysgol. 2. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 3. Arwain wrth wella perfformiad iechyd a diogelwch yn barhaus drwy ddealltwriaeth gadarn o broffil risg a datblygu diwylliant iechyd a diogelwch cadarnhaol. 4. Unrhyw ddyletswyddau eraill y gellir eu disgwyl o fewn diffiniad y radd yn unol â chyfarwyddyd Pennaeth y Coleg/Adran neu gynrychiolydd a enwebwyd. 5. Sicrhau bod rheoli risg yn rhan annatod o'ch gweithgareddau beunyddiol i sicrhau bod arferion gwaith yn cydymffurfio â Pholisi Rheoli Risg y Brifysgol. |
| **Gwerthoedd y Gwasanaethau Proffesiynol** | Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - [Gwerthoedd Gwasanaethau Proffesiynol](https://www.swansea.ac.uk/the-university/values/professional-services-values/) - a disgwylir i bawb ddangos ymrwymiad i'r gwerthoedd hyn o'r adeg gwneud cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.  **Rydym yn Broffesiynol** Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog  **Rydym yn Cydweithio**   Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.  **Rydym yn Ofalgar** Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol.  Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |
| **Manyleb Person** | **Meini Prawf Hanfodol:**  **Gwerthoedd:**   1. Tystiolaeth o ymfalchïo wrth gyflwyno gwasanaethau ac atebion proffesiynol. 2. Y gallu i gydweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau cwsmeriaid. 3. Tystiolaeth o ddarparu ymagwedd ofalgar at eich holl gwsmeriaid gan sicrhau profiad personol a chadarnhaol.   **.Cymwysterau:**   1. Addysg sylfaenol gadarn hyd at oedran gadael ysgol mewn ysgol gynradd/ysgol ramadeg/coleg technegol. 2. O leiaf gymhwyster Lefel 2 Hyfforddwr Campfa.   **Profiad:**   1. Profiad blaenorol perthnasol mewn cyfleuster chwaraeon. 2. Ymdrin ag amrywiaeth eang o gleientiaid a chwsmeriaid. 3. Profiad o fod yn hyfforddwr.   **Gwybodaeth a Sgiliau:**   1. Arferion Iechyd a Diogelwch sy’n gysylltiedig ag amgylchedd chwaraeon. 2. Sgiliau cyfathrebu da – ar lafar ac yn ysgrifenedig. 3. Gallu i gwblhau gwaith papur angenrheidiol, cadw cofnodion etc. 4. Sgiliau rhyngbersonol da. 5. Gallu i weithio fel rhan o dîm bach yn ogystal ag yn annibynnol. 6. Gallu defnyddio cyfrifiaduron. 7. Sgiliau gofalu am gwsmeriaid da. 8. Gallu i weithio dan bwysau.   **Y Gymraeg:**  Y gallu i gyfathrebu yn Gymraeg ar Lefel 1 neu uwch ac i gyrraedd lefel 2 o fewn y flwyddyn gyntaf yn y swydd.  *Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/)*  **Meini Prawf Dymunol:**   1. Y gallu i gyfathrebu yn Gymraeg i lefel 2/3. 2. Gallu i ysgwyddo cyfrifoldeb a gweithio’n annibynnol. 3. Dyletswyddau derbynfa mewn amgylchedd tebyg. 4. Profiad o ymdrin ag arian parod. 5. Gosod a dadosod cyfarpar perthnasol. 6. HND sy’n gysylltiedig â chwaraeon neu debyg. 7. Cymhwyster Cymorth Cyntaf. 8. Cymwysterau NGB. 9. Diddordeb cyffredinol mewn datblygiad chwaraeon. 10. Cymwysterau Hyfforddwr Dosbarthiadau Ffitrwydd (e.e. Beicio Dan Do). |
| **Gwybodaeth Ychwanegol** | Ymholiadau anffurfiol: Jordan Poole - [J.T.Poole@abertawe.ac.uk](mailto:J.T.Poole@Swansea.ac.uk)  Dyddiad llunio’r rhestr fer: I'w gadarnhau  Dyddiad y Cyfweliadau: TBC  **Rhaid darparu tystysgrif foddhaol gan y Gwasanaeth Datgelu a Gwahardd cyn y gellir cadarnhau dyddiad dechrau.**  Mae'r Brifysgol yn ymrwymedig i gefnogi a hyrwyddo cydraddoldeb ac amrywiaeth yn ei holl arferion a gweithgareddau. Rydym yn ymdrechu i greu amgylchedd cynhwysol a chroesawn geisiadau gan ymgeiswyr amrywiol o'r grwpiau nodweddion gwarchodedig canlynol: Oedran, anabledd, ailbennu rhywedd, priodas a phartneriaeth sifil, beichiogrwydd a mamolaeth, hil (gan gynnwys lliw croen, cenedligrwydd, tarddiad ethnig a chenedlaethol), crefydd a chred, rhyw, tueddfryd rhywiol. |

  